recursal/SuperWikiNEXT-32B huggingface dataset:
**איום** היא התנהגות מכוונת אשר "גורמת לאדם בעל רגישות רגילה" לחשוש מפציעה גופנית או מטראומה נפשית. התנהגות זו לא חייבות לגרום לקורבן להרגיש אימה או תבהלה. במספר מדינות בארצות הברית, הפחדה היא עבירה פלילית. בישראל, איום נחשב בהתאם לסעיף 192 של חוק העונשין: "המאיים על אדם בכל דרך שהיא, בפגיעה בגופו, בחירותו, בשמו הטוב או בפרנסתו שלו או של אדם אחר, הן במטרה להפחיד, להזיק או להקניט – דינו מאסר שלוש שנים".

התנהגויות מאיימות עשויות להיגרם מדחף תחרותי נורמלי לדומיננטיות. לחלופין, איום עשוי לנבוע מסוג החברה בה אנשים מגיעים, מכיוון שבני אדם בדרך כלל אינם ששים לעסוק בעימות או לאיים באלימות.

כמו כל התכונות ההתנהגותיות, היא קיימת בביטוי גדול יותר או פחות אצל כל בני האדם, אך עשויה גם להיות "התנהגות מתגמלת" משמעותית. תאורטיקנים התנהגותיים רואים, לעיתים קרובות, התנהגויות מאיימות כתוצאה מאיום של אחרים, כולל הורים, מורים, חברי משחק ואחים. "שימוש בכוח מוצדק כאשר אדם סבור באופן סביר כי יש צורך בהגנה עצמית או על אחר מפני שימוש מיידי בכוח בלתי חוקי."

איום עשוי להיות במודע או שלא במודע. אנשים שמאיימים במודע עשויים לעשות זאת כתוצאה מתפיסה רציונליסטית אנוכית, תועלת או העצמה עצמית. איום הקשור לדעות קדומות ולאפליה עשוי לכלול התנהלות "שמעצבנת, מאיימת, מבהילה או מעיבה על אדם שחושש לשלומו ... בגלל אמונה או תפיסה באשר לגזע, צבעו, מוצאו הלאומי, מוצאו, מגדרו, דתו, פרקטיקה דתית, גיל, מוגבלות או נטייה מינית, ללא קשר אם האמונה או התפיסה נכונים."

ניתן לפרש איום מתוך מגעים פיזיים, הבעת פנים כעוסה, מניפולציה רגשית, אלימות מילולית, הגרמת הרגשה נמוכה, מבוכה מכוונת או תקיפה פיזית ממשית. "ההתנהגות עשויה לכלול, אך אינה מוגבלת, לצירופים, הערות גנאי או השמצות והצעות זימה, תקיפה, עיכוב או חסימת תנועה, נגיעה פוגענית או כל הפרעה פיזית בעבודה או בתנועה רגילה, ועלבונות חזותיים, כגון פוסטרים או קריקטורות גנאי."

ראו גם
------

* איום ברצח

לקריאה נוספת
------------

* Ringer, Robert J. (2004). *To Be or Not to Be Intimidated?: That Is the Question*. M Evans & Co Inc. ISBN 1-59077-035-8.

הערות שוליים
------------

1. ↑  "Threat of Harm Law and Legal Definition". *uslegal.com*. USLegal. ארכיון מ-2016-08-16. נבדק ב-2021-07-16.
2. ↑  "Terroristic Threat Law and Legal Definition". *uslegal.com*. USLegal. ארכיון מ-2017-07-04. נבדק ב-2021-07-16.
3. ↑  "Legal Definition of Intimidate". *www.lectlaw.com*. ארכיון מ-2021-02-24. נבדק ב-2021-07-16.
4. ↑  איומים מכל הסוגים - מה נחשב איום כלפי אדם, באתר הנבחרת המשפטית, ‏2020-05-31
5. ↑  Randall Collins, Violence: A Micro-sociological Theory (2009)
6. ↑  "Legal Definition of Self-Defense Defense". *www.lectlaw.com*. ארכיון מ-2017-11-27. נבדק ב-2021-07-16.
7. 1 2  "Harassment Law and Legal Definition". *uslegal.com*. USLegal. ארכיון מ-2018-01-02. נבדק ב-2021-07-16.

|  |  |
| --- | --- |
| בקרת זהויות עריכת הנתון בוויקינתונים | 
* GND: 4150704-6
* NDL: 00567127

 |
דודג' וייפר מדגם GTS ששומשה בעונה רביעית
**נחש צפע** (באנגלית: **Viper**) הייתה סדרת טלוויזיה אמריקנית שנוצרה בידי דני בילסון ופול דימאו, עונה אחת שודרה ברשת NBC ושאר הסדרה המשיכה בסינדיקציה בין השנים 1994–1999.

הסדרה שודרה בישראל במסגרת שידורי ערוץ AXN בכבלים.

שחקנים
------

* ג'יימס מקאפרי - ג'ו אסטור (עונות 1, 4)
* ג'ו ניפוטה - פרנקלין "פרנקי" ווטרס (עונות 1–4)
* הת'ר מדוויי - הבלשית קמרון ווסטלייק (עונות 2–4)
* ג'יי דאונינג - סוכן מיוחד שרמן קאטלט (עונות 2–4)
* ג'ף קייק - תומאס קול (עונות 2–3)
* דון שטרן - מומחית המערכות אלי פארו (עונה 2)
* דוריאן היירווד - ג'וליאן ווילקס (עונה 1, תפקיד אורח בעונה 4)

תקציר עלילה
-----------

הסדרה הציגה את "פרויקט נחש צפע", ארגון ללוחמה בפשע באמצעות מכונית דודג' וייפר אדומה מדגם "RT/10", שבהינף מתג מסוגלת לשנות צורתה לכלי רכב מתקדם הקרוי "המגן" (The Defender), שמצויד בשלל מערכות מתוחכמות. הארגון נוצר בידי משטרת "מטרופול" כמענה לגל פשיעה ברחובות העיר. בראש הצוות עומד נהג הווייפר ג'ו אסטור, פושע לשעבר שמחקו את זכרונו, כאשר מצטרפים אליו ג'וליאן ווילקס, ממציאו של "המגן", והמכונאי פרנקלין "פרנקי" ווטרס.

לאחר שבסוף העונה הראשונה ג'ו אסטור נשלח למשימה בחו"ל, בעונה שנייה מצטרפים לצוות תומאס קול כנהג הווייפר, בלשית משטרת "מטרופול" קמרון ווסטלייק ואלי פארו, מומחית למערכות "המגן". במקביל, הצוות נתקל בהתערבותו המתמשכת של סוכן ה-FBI שרמן קאטלט שמפריע בחקירותיהם. בסוף העונה השלישית ארגון פשע מצליח לגנוב את מכונית הווייפר בעזרת כפיל של קול (באמצעות ניתוח פלסטי), מה שאילץ אותם לפוצץ את המכונית.

בעונה הרביעית ג'ו אסטור וג'וליאן ווילקס חוזרים, וקול מועבר לתפקיד אחר בעקבות אירועי סוף העונה הקודמת. ווילקס מציג בפני הצוות את מכונית הווייפר החדשה, דודג' וייפר מדגם GTS כחולה. בפרק סיום הסדרה, זכרונותיו של אסטור (שלמעשה היה הפושע מייקל פייטון) חזרו אליו, והדבר איים על המשך פעולתו של "פרויקט וייפר".

ראו גם
------

* אביר על גלגלים
* זאב מעופף
* רעם כחול

קישורים חיצוניים
----------------

* "נחש צפע", במסד הנתונים הקולנועיים IMDb (באנגלית)
* "נחש צפע", במסד הנתונים הקולנועיים KinoPoisk (ברוסית)
* פרויקט נחש צפע
**יחידת האכיפה לזרים** הוקמה באוקטובר 2002, זאת בעקבות החלטת ממשלת ישראל על צמצום מספר השוהים הלא חוקיים בישראל.

יחידה זו הוקמה כתת-יחידה בתוך משרד התמ"ת אך מהחלטת ממשלה הועברה היחידה למנהל האוכלוסין השייך למשרד הפנים.

פעילותה משולבת עם יחידת עוז שקמה ביולי 2009, שאף היא הוקמה בעקבות החלטת הממשלה, בכל רחבי הארץ.

מיקום ופריסה
------------

* **בצפון**: ממוקמת בחיפה, אחראית לתא השטח מנתניה בדרום ועד לקריית שמונה.

* **בדרום**: ממוקמת בעומר, אחראית לתא השטח מאשדוד בצפון ועד לאילת בדרום.

* ב**ירושלים**: ממוקמת בתלפיות, אחראית למרחב ירושלים רבתי.

* **במרכז**: ממוקמת בת"א, אחראית על תא השטח בשפלה.

תחומי אחריות
------------

היחידה אחראית על כל תנאי העסקתם של הזרים הנמצאים בעבודה אצל מעסיקיהם, או השמה מחדש לעבודה עבור אלו היכולים להמשיך ולעבוד בישראל על פי חוק כאשר תנאיהם הופרו אצל מעסיקם המקורי.

תפקידה העיקרי של היחידה הוא בדיקת תנאי ההעסקה של העובד הזר אצל מעסיקו הישראלי. בין היתר נבדקים: תנאי העסקתו של העו"ז, חוזה העסקה, תלושי משכורות (שכר מינימום שמשולם לעו"ז), ביטוח רפואי לעו"ז, מגורי העו"ז. אם אחד מסעיפים אלו נמצא לא תקין על ידי מפקחי היחידה על המעסיק מוטל קנס בעבור כל סעיף וסעיף. 

בתקופה האחרונה נדרשה יחידה זו לאכוף גם לשכות פרטיות בסיעוד- אכיפה מנהלית. 
אכיפה מנהלית משמעותה כי אם הלשכה הפרטית המייבאת עו"ז לארץ או מבצעת השמות בארץ של עו"ז מפרה את תנאי ההיתר שניתן לה על ידי משרדי הממשלה ההיתר של הלשכה מוטל בסיכון.
תנאי ההיתר מפורטים ב"נוהל לשכות פרטיתו בסיעוד".
**איז'אק לוי** (בהונגרית: **Lőwy Izsák**; שוראני, 1793 – אויפשט, 8 באפריל 1847) היה בורסקאי, יהודי-הונגרי, מאסטר לעיבוד עורות, ראש הקהילה היהודית המקומית, הפוגט (שופט) הראשון של היישוב.

ביוגרפיה
--------

איז'אק (יצחק) לוי נולד במשפחה יהודית דתית. אביו לימד אותו תלמוד כבר בילדותו. הוא למד בבתי ספר דתיים בדונאיסקה סטרדה, בברטיסלבה ובטרביץ', שם בטרביץ' למד גם מדעים חילוניים. בשנת 1823 לקח על עצמו את ניהול מפעל העור לסוליות נעליים שהקים אביו בעיר הולדתו. מכיוון שבנובה זמקי השכנה, שהיה השוק העיקרי למוצרי המפעל, הוטרד לוי ללא הרף בשל יהדותו, החליט להעביר את המפעל לפשט.

לאחר שהרוזן אישטוואן קארויאי קיבל את בקשת המשפחה להתיישבות, הוא רכש אדמות במישור מג'ר, צפונית לגבול העיר פשט בשנת 1835 לבניית בית ובית חרושת לעורות יחד עם אחיו יואכים ואחיו התאום ברנאט. אחריהם הגיעו למקום כמה משפחות יהודיות נוספות, למה שנקרא אז מג'ר-חדש (Új-Megyer), כדי להקים שם עיר חדשה ומודרנית לגמרי שבנויה על ממשל עצמי מלא, שוויון דתי וחופש עיסוק בתעשייה ובמלאכה, ללא תלות בגילדות.

בשנת 1838 הוא נבחר למנהיג הקהילה היהודית שהייתה בנויה מ-13 משפחות גדולות. התפילות היומיות נערכו בבית תפילה ציבורי שהוקם בביתו של לוי עד שבית הכנסת הראשון הוקם בשנת 1839, ברחוב בוצ'קאי של היום, על חלקה שנתרמה על ידי הרוזן קארויאי.

לוי הוא זה שקרא לראשונה ליישוב בשם אויפשט (Újpest), כלומר "פשט החדשה" בהתכתבויותיו הפרטיות. בשל נדבנותו חסרת התקדים, הבנתו ופופולריותו זכה להערכה ולכבוד כה גדולים, ללא קשר להשתייכות הדתית, שנבחר להיות בשנת 1840 (כשהיישוב הוכרז כיישוב מוכר רשמית בשם אויפשט) האיש מספר 1 והפוגט של היישוב. תחילת 1847, מפעל הבורסקאות שלו פשט את הרגל, ואיז'אק לוי נפטר זמן קצר לאחר מכן.

הנצחה
-----

ב-29 באוגוסט 2009 הציב חוג התרבות הציבורי של אויפשט (כיום רובע 4 של בודפשט) לוח זיכרון לכבודו על קיר עיריית הרובע.

קישורים חיצוניים
----------------

ויקישיתוף מדיה וקבצים בנושא **איז'אק לוי** בוויקישיתוף

הערות שוליים
------------

1. ↑  Ujvári Péter, ed. (2006) [1929]. "Lőwy Izsák". *לקסיקון יהודי הונגרי*. Budapest: MEK.OSZK. p. 545. ISBN 963 200 519 8.
2. ↑  Patai, Raphael (1996). "Industrialists and Merchants". *The Jews of Hungary*. Detroit, Michigan 48201: Wayne State University Press. p. 265. ISBN 9780814325612.`{{cite book}}`: תחזוקה - ציטוט: location (link) (באנגלית)
3. ↑  "Lőwy Izsák". *Várostörténet*. Újpest lexikon. בינואר 2002. אורכב מ-המקור ב-2015-09-13. `{{cite web}}`:  (עזרה)
4. ↑  "Emléktábla az első bíró emlékére". *Hírek*. Újpest önkormányzata. 2009-09-14. אורכב מ-המקור ב-2015-09-13.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007515444905171
* VIAF: 308698969
* WorldCat (עם VIAF): 308698969

 |
קורס קציני האיתור הראשון
**יחידת האיתור הבינלאומית** היא יחידה הפועלת במסגרת מגן דוד אדום, כחלק משירות האיתור הבין־לאומי של הצלב האדום. מטרת היחידה איתור בני משפחה וחברים שהופרדו במהלך אירועים כגון בריחה מרצח עם, השואה, הגירה טבעית ואסונות טבע.

בשנת 1949 חתמה מדינת ישראל על אמנות ז'נבה, ובהן הנחיה להפעיל שירותי חיפוש קרובים. השירות מטפל בבקשת איתור קרובים שהקשר איתם אבד כתוצאה ממלחמות או מאסונות טבע. יחידת האיתור הבינלאומית של מגן דוד אדום פתוחה לכל אזרח ישראלי כחלק מהשירותים הניתנים על ידי אגודה לאומית, דהיינו המקבילה לאגודת צלב אדום במדינות אחרות. בשנים האחרונות התהדק הקשר בין תנועת הצלב האדום והסהר האדום לבין מד"א, במיוחד בעקבות הצטרפות מד"א לתנועה הבינ"ל של הצלב האדום והסהר האדום. במסגרת זו חודשה פעילות יחידת האיתור במד"א בתמיכה ארגונית, לוגיסטית ופיננסית של ICRC, במטרה לשלב את מד"א בפעילות העולמית של התנועה. בשנים 2002 – 2007 יחידת האיתור הבינלאומית טיפלה ביותר מ-5,000 פניות. 

בחיפוש אחר מידע, יחידת האיתור הבינלאומית יוצרת קשר עם מוזיאונים, ארכיונים, ארגונים שונים ואגודות לאומיות של הצלב האדום במדינות שונות בעולם. 

במקרים והבקשה מוגשת בארץ אחרת, יחידת האיתור הבינלאומית פועלת לעזור באיתור על פי המידע הנמצא בישראל. 

במספר מקרים מצומצם העלו פעולות האיתור כי האדם הנעדר עודנו נמצא בין החיים. קרובי משפחה התאחדו שוב לאחר עשרות שנים של חיפוש.

ביותר מ-1,700 מקרים, הפונים קבלו אישור על מוות או גירוש יקיריהם ממדינות שונות. אישור המוות מהווה חלק חשוב בתהליך האבל וסגירת מעגל. 

לאחר מספר איתורים מוצלחים החליטו במד"א על מיסוד המחלקה כיחידה לאיתור והקמת קורס ראשון מסוגו בעולם להכשרת קציני איתור. הקורס נערך בחודש אוקטובר 2008 בירושלים ובו הוכשרו 15 קציני איתור, מתוך עובדי ומתנדבי מד"א. הקורס נערך בשיתוף נציגים מהצלב האדום.

פיצויים, תמיכות ופנסיה
----------------------

מגן דוד אדום בישראל יכול לסייע בהשגת המסמכים הקשורים לעבודה בכפייה, עבדות, פינוי בכח משטחים של ברית המועצות לשעבר או כליאה במחנות ריכוז, מסמכים הנדרשים להגשת בקשות פיצויים.

ראו גם
------

* המדור לחיפוש קרובים
* שירות האיתור הבין־לאומי

קישורים חיצוניים
----------------

* 

* אתר האינטרנט הרשמי של יחידת האיתור הבינלאומית (הקישור אינו פעיל, 26.8.2021)
* שירות האיתור הבינלאומי - באתר ITS
* רשימת קציני האיתור הבינלאומיים - באתר ICRC

| מגן דוד אדום |
| --- |
| מייסדים | משולם ליבונטין • חיים אלפרין • משה רבינוביץ' • ישעיהו אליהו • חיים לייבוביץ • משה פרנקל • ברוך ניסנבוים • אריה אלוטין |  |
| נשיאים | יהודה סקורניק • נועם יפרח • אבי זהר |
| מנכ"לים | מרדכי פן • יצחק שני • בן-ציון טחן • אשר דר • אריאל יהלומי • חיים דגן • עמיצור כפיר • רוני ליכטנשטיין • יחיאל חמי • נתן כהן • יעקב אדלר • יוחנן גור • עמוס לוריא • אבי זהר • אלי בין |
| שונות | קריית מד"א • חוק מגן דוד אדום • נוער מד"א • יחידת האיתור הבינלאומית |
| מיזמים | נאמן חיים • פרויקט מחויבות אישית |
**דוב הנמלים הבינוני** (שם מדעי: *Tamandua tetradactyla*) הוא מין של דוב נמלים דרום-אמריקאי מהסוג *Tamandua*.

מאפיינים
--------

דוב הנמלים הבינוני פועל כבודד, ונמצא בסביבות גידול רבות ושונות - מיערות משווניים לסוואנות צחיחות. הוא ניזון מנמלים, טרמיטים ודבורים. את הנמלים והטרמיטים הוא משיג, כמו דובי נמלים אחרים, מחפירת חור בקן, ותחיבת חוטמו המוזר, דמוי-הצינור, לתוכו. את הנמלים והטרמיטים הוא מוציא אחד-אחד בעזרת לשונו הדביקה. הציפורניים הקדמיות שלו מאוד חזקות, ויכולות לשמש אותו בחפירת חורים בקינים של נמלים או להגנה עצמית.

דוב הנמלים הבינוני חי בדרום אמריקה, מוונצואלה וטרינידד עד לצפון ארגנטינה, דרום ברזיל ואורוגוואי. הוא חי בגבהים של כ-1,600 מטר מעל גובה פני הים. הוא נמצא ביערות גשם טרופיים, יערות ממוזגים וסוואנות. נראה שהוא נמצא לרוב ליד נחלים ונהרות, בעיקר ליד כאלה שיש בהם גפנים ואפיפיטים (כנראה כי זוהי גם הסיבה המועדפת על טרפו).

המאובנים העתיקים ביותר של דוב הנמלים הבינוני הם מתקופת הפלייסטוקן, אם כי ראיות גנטיות מרמזות שאולי הוא התפצל מאביו הקדמון של דוב הנמלים הקרוב ביותר אליו, דוב הנמלים הענק בסוף תקופת המיוקן, לפני כ-12 מיליון שנים.

קישורים חיצוניים
----------------

ויקישיתוף מדיה וקבצים בנושא **דוב נמלים בינוני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  דוב נמלים בינוני באתר הרשימה האדומה של IUCN

| פילוסאים |
| --- |
| תת-סדרת עצלנאים |
| עצלני דו-אצבע (סוג: עצלן דו-אצבע) | עצלן דו-אצבע של הופמן • עצלן דו-אצבע של לינאוס | 
 |
| עצלני תלת-אצבע (סוג: עצלן תלת אצבע) | עצלן חום-גרון • עצלן חיוור-גרון • עצלן רעמתי • עצלן גמדי |
| תת-סדרת דובי נמלים |
| דובי נמלים זוטיים (סוג: דוב נמלים זוטי) | דוב נמלים זוטי |
| דובי נמלים גדולים (סוג: דוב נמלים ענק) | דוב נמלים ענק |
| דובי נמלים גדולים: (סוג: טמנדואה) | דוב נמלים מקסיקני • דוב נמלים בינוני |
דוגמה ללוגו רצף שהיא שיטת לייצג בצורה חזותית רצף קונצנזוס. לוגו זה המייצג את תפוצת הנוקלאוטידים בסביבות קודון ההתחלה ברצפי mRNA אנושיים
בביולוגיה מולקולרית ובביואינפורמטיקה, **רצף קונצנזוס** (באנגלית: **consensus sequence**) או **רצף הסכמה** מתייחס לנוקלאוטידים או לחומצות האמינו הנפוצים ביותר במקום מסוים במספר רצפים לאחר עימוד רצפים, תהליך שבו משווים מספר רצפים זה ביחס לזה. רצף הקונצנזוס מתואר על ידי השיירים הנפוצים ביותר בכל עמדה בעימוד.

פיתוח תוכנה לזיהוי תבניות הוא נושא מרכזי בגנטיקה, ביולוגיה מולקולרית וביואינפורמטיקה. מוטיבים רצפיים מסוימים יכולים לתפקד כרצפים רגולטוריים המבקרים ביוסינתזה, או כרצפי הכרה (Signal sequence) המכוונים מולקולה לאתר מסוים בתא. בשל חשיבותם של רצפים אלו משערים שהם נשמרים לאורך האבולוציה. במקרים מסוימים הקשר האבולוציוני בין מינים מסוימים ניתן להערכה על סמך מידת הדמיון ברצפי הקונצנזוס.

המוטיבים הנשמרים נקראים רצפי קונצנזוס והם מראים אילו שיירים נשמרים ואילו שיירים משתנים. דרך אחת לתאר רצפי קונצנזוס היא באמצעות סימון כדוגמת רצף ה-DNA הבא:

A[CT]N{A}YR
בסימון זה A ההתחלתי מייצג ש-A מופיעה תמיד במקומה, [CT] מייצג שלאחרי כן מגיע C או T, אחר כך מגיע N, לאחריו הסימון {A} מייצג שמופיע נוקלאוטיד כלשהו מלבד A. לבסוף Y מייצג פירימידין ו-R מייצג פורין כלשהו.

בדוגמה זו הסימון [CT] לא מספק מידע כלשהו על התפוצה היחסית של C או T במיקום זה. שיטה אחרת להצגת רצף קונצנזוס היא לוגו רצף. בשיטה זו מיוצג רצף הקונצנזוס בצורה חזותית שבה גודל הכתב מייצג את תדירות ההופעה של נוקלאוטיד (או חומצת אמינו) בעמדה מסוימת. ככל שהשייר שמור יותר לאורך האבולוציה, כך האות המייצגת אותו גדולה יותר. 

אתר קשירת חלבונים, המיוצג על ידי רצף קונצנזוס, יכול להיות רצף קצר של נוקלאוטידים המופיעים מספר פעמים בגנום, ורצף שכזה עשוי להיות בעל תפקיד זהה במקומות שונים. לדוגמה פקטורי שעתוק רבים מזהים תבניות מסוימות בפרומוטורים של גנים שעל שעתוקם הם משפיעים. באופן דומה לאנזימי הגבלה יש לרוב רצפי קונצנזוס פלינדרומים שמתאימים לאתר אותו הם חותכים ב-DNA. טרנספוזונים פועלים באופן דומה בזיהוים את רצף המטרה לטרנספוזיציה.

ראו גם
------

* תיבת TATA

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **רצף הסכמה** |
| ויקימילון ערך מילוני בוויקימילון: **רצף קונצנזוס** |
**מינוטאור** הוא רומן שכתב בנימין תמוז. הספר יצא לאור בישראל בהוצאת הקיבוץ המאוחד בשנת 1980.

עלילה
-----

מינוטאור הוא סיפור על סוכן חשאי בשנות הארבעים לחייו האוהב אהבה נואשת צעירה שראה בנסיעה באוטובוס בלונדון. הצעירה לא פגשה בו מימיה והקשר ביניהם הוא קשר של מכתבים שהסוכן כותב לה לביתה והיא כותבת לסניף הדואר למישהו בשם פרנץ קאפקא. השניים מנהלים חליפת מכתבים מסועפת. 

אלכס אברמוב, המתגלה כסוכן החשאי, חניך בית ספר חקלאי, לוחם פלמ"ח ואיש המוסד. אלכסנדר בנו של יהודי ממוצא רוסי בעל חווה גדולה בשרון שהתחתן בגיל מבוגר עם אשה נוצרית ממוצא גרמני. אלכסנדר עורך מסע ארוך של כיסופים אל הרומנטיקה האירופאית, ותיאה, הנערה האנגלייה, היא מחוז הכיסופים הללו, הרחוק מחייו החיצוניים כרחוק מזרח ממערב. 

אלכסנדר נורה ונפצע על ידי מתנקש במדריד ופעם שנייה בבית הקפה בלונדון מול ביתה של תיאה שם הוא מרבה לשבת ולצפות באהובתו. שתי היריות בבית הקפה בלונדון שמות קץ לחייו זמן קצר לפני שהוא מתכנן להציג עצמו, לאחר שנים של התכתבות, לפני תיאה אהובתו, תוך הבנה שבכך הוא מאבד את הקשר עם אשתו וילדיו בישראל וכנראה גם את ביתו ואת פרנסתו.

הספר כולל ארבעה פרקים המציגים את העלילה מנקודות ראייה שונות. דמותו של הסוכן החשאי המופיע ללא שם בתחילת הספר נגלית לעין הקורא ומוצגת במפורט בפרק הרביעי. פרקי הספר הם: סוכן חשאי, ג.ר. ניקוס טריאנדה, ואלכסנדר אברמוב. ג.ר. וניקוס טריאנדה מחזרים כל אחד בזמנו אחרי תיאה ומתחרים בכך 
באהבת המכתבים של אלכסנדר.

ג.ר. עומד להתחתן עם תיאה. אלכסנדר מחבל במכונית שלו, מתחרט מחזק חיבורים שרופף תחת מכסה המנוע אך כנראה לא הייטיב לתקן וגורם למותו של ג.ר. בתאונה. אלכסנדר, כאיש ביטחון פוגש את המחזר השני של תיאה הוא ניקוס טריאנדה כשבא לבקר בישראל שנים לפני שהכיר את תיאה. לימים, בלונדון הוא מזהה את האיש שפגש לפני שנים. הספר מסתיים בטרגדיה כפולה. אלכסנדר נורה ותיאה נרדמת לעולמים.

לאחר שנורה, אלכסנדר אברמוב ראה את עצמו מהצד "וכמו בהנף יד-מכשפת החל משתנה לאטו עד שהפך להיות חיה גדולה, אילמת, שראשה ענקי, ראש פר או איל, שמכתפיו ולמטה הוא אדם לכל דבר. כמו בתחריט של פיקאסו, מתוך הסוויט וולאר ... ראה אלכסנדר כיצד התכופפה תיאה מן היציע וידה מגששת וקרבה
לגעת בראשו הגווע."

הרישום על עטיפת הספר הוא תחריט של פיקאסו מתוך "סוויט וולאר", 1933. המינוטאורוס היא דמות מפורסמת מהמיתולוגיה היוונית שחציה התחתון אדם וחציה העליון שוֹר. פירוש המילה מינוטאורוס הוא השור של מינוס. הוא נולד כשאשתו של מינוס שכבה עם פר לבן יפה שיצא מהים ומינוס הפר את הבטחתו לפוסידון להקריבו. המינוטאורוס שכן בלבירינת - מבוך נרחב ומשוכלל שנבנה עבור מינוס מלך כרתים על ידי דיידלוס כדי לכלוא את המפלצת. המינוטאורוס הומת על ידי הגיבור היווני תסאוס.

על בסיס הספר ביים בנו של המחבר, יונתן תמוז, סרט קולנוע בשנת 1997. בסרט מככבים מילי אביטל, דן תורג'מן וג'וש לוקאס.

הספר
----

* בנימין תמוז, **מינוטאור**, הוצאת הקיבוץ המאוחד, 1980.

* Benjamin Tammuz, **Minotaur** , translated from the Hebrew by Kim Parfitt and Mildred Budhy, New York : Europa Editions, c1989.
* Benjamin Tammuz, **Il minotauro**, Edizioni e/o, 1997

לקריאה נוספת
------------

* נורית גוברין, "במבוך. בנימין תמוז: 'מינוטאור'", **קריאת הדורות: ספרות עברית במעגליה**, כרך ב, תל אביב: גוונים ואוניברסיטת תל אביב, תשס"ב 2002, עמ' 156–166.

קישורים חיצוניים
----------------

* בנימין תמוז, "מינוטאור" בפרויקט בן-יהודה
* מינוטאור, באתר OCLC (באנגלית)
ההדפסה הראשונה של רצף הייחוס האנושי מוצג כסדרת ספרים המוצגים באוסף ולקם, לונדון. סידרה זו מכילה מעל מאה כרכים באורך של אלפי עמודים, ובתוכם כ-3.4 מיליארד נוקליאוטידים, בגודל כתב קטן מאוד שכמעט בלתי ניתן לקריאה בעין בלתי מזוינת.
**רצף ייחוס** או **גנום ייחוס** (באנגלית: **Reference Genome** או **Reference Assembly**) הוא מאגר דיגיטלי של רצף נוקליאוטידים, שמטרתו לייצג את הגנום של יצור מסוים. רצף הייחוס מורכב על ידי מדענים בצורה חישובית מרצפי ה-DNA של כמה פרטים שונים, ולכן רצף הייחוס לא משקף במדויק את הגנום של פרט בודד. במקום זאת, הרצף מייצג פסיפס של גנום הפלואידי שמקורו מהפרטים השונים. לדוגמה, רצף הייחוס האנושי GRCh37 הורכב על ידי ה- Genome Reference Consortium על בסיס רצפי הגנום של 13 תורמים שונים אנונימיים מהעיר באפלו, ניו יורק. סוג הדם המוצג ברצף הייחוס האנושי הוא O, אך ישנם אנוטוציות לשאר סוגי הדם.

עם ההוזלה במחיר הריצוף ופיתוח טכנולוגיות לריצוף של גנומים שלמים, נוצרים רצפי ייחוס של יצורים חדשים, וכן גרסאות מעודכנות יותר ליצורים להם כבר קיים רצף ייחוס. רצפי הייחוס משמשים כבסיס עליו מרכיבים את הרצף שרוצף. רצף הייחוס הוא אומדן טוב לכל פרט באוכלוסייה. עם זאת, ישנם אזורים בעלי גיוון אללי, כמו ה-MHC באדם והחלבונים העיקריים בדרכי השתן בעכברים, בהם יכולים להיות הבדלים משמעותיים בין הפרט לבין רצף הייחוס. לאזורים אשר ידוע כי קיים בהם שונות גדולה באוכלוסייה יש לרוב לוקוסים אלטרנטיביים באזורים הרלוונטיים.

השוואה בין גרסה 36 של רצף הייחוס האנושי לרצפו של ג'יימס ווטסון, חשף 3.3 מיליון SNPים, וכן 1.4% מהגנום שלו לא נמצאו כלל ברצף הייחוס.

ניתן לגשת לרצפי ייחוס באינטרנט כקובץ טקסט, וכן בדפדפנים גנומיים, כגון הדפדפן הגנומי של אוניברסיטת קליפורניה (UCSC).

רצפי ייחוס של יונקים
--------------------

רצפי הייחוס של האדם והעכבר מתוחזקים ומשופרים על ידי ה-(Genome Reference Consortium (GRC באמצעות צוות מצומצם של חוקרים מכמה מוסדות שונים (בהם European Bioinformatics Institute (EMBL-EBI), NCBI, מכון סנגר והמכון הגנומי ע"ד מק'דונל באוניברסיטת וושינגטון בסנט לואיס). דבר זה מתבטא בעיקר בהרכבת ריצופים חדשים כדי להשלים פערים קיימים, וכן לתקן אזורים אשר לא יוצגו כיאות.

### רצף הייחוס האנושי

הגרסה העדכנית ביותר, GRCh38, יצא לאור בדצמבר 2013. הגרסה שלפניה, GRCh37, הייתה הגרסה ה-19 שיצאה לאור. גרסה זו מכילה כ-250 פערים, לעומת 150,000~ בגרסה הראשונה.

רצפי ייחוס אנושיים:

| שם הגרסה | תאריך פרסום | שם ב-UCSC |
| --- | --- | --- |
| GRCh38 | 12.2013 | hg38 |
| GRCh37 | 2.2009 | hg19 |
| NCBI Build 36.1 | 3.2006 | hg18 |
| NCBI Build 35 | 5.2004 | hg17 |
| NCBI Build 34 | 7.2003 | hg16 |

### רצף הייחוס העכברי

רצפי הייחוס העכבריים:

| שם הגרסה | תאריך פרסום | שם ב-UCSC |
| --- | --- | --- |
| GRCm38 | 12.2011 | hg38 |
| NCBI Build 37 | 7.2007 | hg19 |
| NCBI Build 36 | 2.2006 | hg18 |
| NCBI Build 35 | 8.2005 | hg17 |
| NCBI Build 34 | 3.2005 | hg16 |

ראו גם
------

* פרויקט הגנום האנושי
* ריצוף DNA
* עימוד רצפים

קישורים חיצוניים
----------------

ויקישיתוף מדיה וקבצים בנושא **רצף ייחוס** בוויקישיתוף

הערות שוליים
------------

1. ↑  New human genome assembly (GRCh38) released!, www.ncbi.nlm.nih.gov
המונח "דובי" מפנה לכאן. אם הכוונה למשמעות אחרת, ראו דובי (פירושונים).
דוב צעצוע של חברת שטייף**דוב צעצוע** או **"דובי"** הוא צעצוע מסוג בובה ממולאת בצורת דוב המיועד לילדים. זהו צעצוע מסורתי המשמש לעיתים להרגעת ילדים ויכול לשמש כאובייקט מעבר. סוגי דובי צעצוע מסוימים משמשים כפרטי אספנות יקרים. המוזיאון הראשון לדובי צעצוע הוקם בעיר פיטרספילד במחוז המפשייר באנגליה בשנת 1984.

יצרנים
------

מוריס מיטצ'טום ואשתו רוז הציגו לראווה שני דובי צעצוע בחלון חנותם בברוקלין זמן קצר לאחר התקרית (15 בפברואר 1903) וקיבלו את רשותו של הנשיא רוזוולט להשתמש בשם "Teddy's bears". 

יצרנית הצעצועים הגרמנייה מרגרטה שטייף, שהתחילה לייצר צעצועים ממולאים כבר בשנת 1880 (הראשון מביניהם היה פיל קטן), שוכנעה על ידי אחיינה ריכרד שטייף לייצר דובי ממולא בשנת 1902. דובי שטייף לא זכו בתחילה להצלחה רבה בגרמניה, אך ביריד לייפציג במרץ 1903 הצליחה משפחת שטייף לייצא לסוחר אמריקאי משלוח של 3,000 דובי צעצוע. לדובי הצעצוע של מיצ'טום היה מראה יותר עדין וחביב שדמה לפני תינוק. לעומת זאת המראה של דוב הצעצוע של שטייף דמה יותר למראה של גור דובים אמיתי. החברה המסחרית שטייף ממשיכה לייצר בגרמניה דובי צעצוע ולייצא אותם לכל העולם. דובי שטייף מתייחדים בסימן היכר של כפתור מתכת באוזן הדוב.

דובי צעצוע שונים, משמאל דובי הלבוש במדים של חיילי המשמר של מלכת הממלכה המאוחדת

סוגי דובי צעצוע
---------------

דוב צעצוע אדום
ישנם דובי צעצוע המיועדים למשחק ילדים, בעוד שאחרים מיועדים למבוגרים ונקראים גם בשם "דובי אספנות". הסוג הראשון הוא בדרך כלל דוב שכל חלקיו תפורים יחדיו למקשה אחת בעוד שהדובים המיועדים למבוגרים הם כמעט תמיד בעלי מפרקים המאפשרים תנועה חופשית של הראש והגפיים.

בספריית "שער ציון" בית אריאלה בתל אביב ישנה תערוכת קבע של דובי צעצוע בשם "דובים דובונים וכל השאר", בה אפשר לראות סוגים רבים של דובי צעצוע.

דובי צעצוע בתרבות
-----------------

מבין דובי הצעצוע המפורסמים בספרות ניתן למנות את פו הדב ואת הדוב פדינגטון. פו הדב זכה גם לסרטים מצוירים ואף לסדרות טלוויזיה. 

סוגי בעלי חיים מסוימים, כמו למשל דוב פנדה וקואלה, זכו למאמצי שימור נרחבים בטבע, וזאת בזכות דמיונם לדובי הצעצוע.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **דבי** |
| ויקישיתוף תמונות ומדיה בוויקישיתוף: **דובי צעצוע** |

* אתר למנויים בלבד נועה מנהיים, פרווה בשר ודם: סיפורו של הדוב הכי אנושי שיש, באתר הארץ, 5 ביולי 2017

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563351705171
* GND: 4135141-1
* LCCN: sh85133198
* NKC: ph258270

 |
"רציף" במוזיאון טייט מודרן
**רציף** (באנגלית: **Embankment**) היא יצירה פיסולית מעשה ידי הפסלת רייצ'ל וייטריד אשר הוצגה בשנת 2004 באולם הטורבינה של מוזיאון טייט מודרן בלונדון שבממלכה המאוחדת. היצירה הוצגה כחלק מ"סדרת יוניליוור" במימון חברת יוניליוור. 

היצירה הוצגה מה-10 באוקטובר 2004 ועד ה-1 במאי 2005.

תיאור היצירה
------------

היצירה כללה כ-14,000 קופסאות פוליאתילן לבן (שנוצרו על ידי יציקת פוליאתילן לתוך ארגזי קרטון). הארגזים נערמו לגובה האולם על מנת ליצור מעין הרים וגבעות אשר המבקרים עברו ביניהן. 

היצירה נועדה להזכיר את סצנת הסיום של הסרט "שודדי התיבה האבודה" וכן סצנה מהסרט "האזרח קיין". היצירה נוצרה זמן מה לאחר מות אמהּ של הפסלת, ובעקבות העובדה שהפסלת נאלצה לארוז את חפציה של אמהּ בקופסאות קרטון, והסערה הנפשית שקופסאות אלה גרמו לה. מרכיב נוסף שהיווה השראה לפסלת היה מסעה לאזור ארקטיקה. 

צורת הקופסה נועדה לעורר תחושה של מסתורין - הן בקרב הצופה ההולך במבוך הקופסאות והן בשל הסקרנות בדבר תוכן הקופסאות.

קישורים חיצוניים
----------------

* אתר רשמי - תיאור היצירה באתר מוזיאון טייט מודרן
* אדריאן סירל, תיאור היצירה, הגארדיאן, אוקטובר 2005


| גלריית טייט |
| --- |
| מוזיאונים | טייט בריטניה • טייט ליברפול • טייט סנט אייווס • טייט מודרן • מוזיאון ברברה הפוורת' |  |
| סדרת יוניליוור | אני עושה, אני מבטל, אני עושה מחדש • קשר כפול • מארסיאס • פרויקט מזג האוויר • חומרים גולמיים • רציף • אתר ניסוי • שיבולת • TH.2058 • איך זה? • זרעי חמניות |
**דוב הקינמון** (שם מדעי: *Ursus americanus cinnamumum*) הוא תת-מין של הדוב השחור האמריקני, שהיה נפוץ באזורים מרכזיים ומערביים של ארצות הברית וקנדה. כיום אוכלוסיות מבוססות נמצאות בקולורדו, ניו מקסיקו, יוטה, איידהו, מונטנה, וושינגטון, מינסוטה, ויסקונסין, ויומינג, קליפורניה, אלברטה, קולומביה הבריטית, ונראו גם בפנסילבניה ובניו יורק. המאפיין הבולט ביותר של דוב הקינמון הוא פרוותו החומה או האדומה-חומה, המזכירה קינמון (ומכאן שמו), המבדילה אותו משאר בני מינו.

תיאור
-----

כמו תת-מינים אחרים של הדוב השחור האמריקני, דובי קינמון הם אוכלי כל. התזונה שלהם כוללת פירות, צמחים, אגוזים, דבש, ולעיתים חרקים ובשר, תזונתם שונה מתת-מינים אחרים בגלל הבדלי אזורי המחיה. 

משקל גורי הדוב הוא כ-230 גרם בלידה, כאשר מבוגרים שוקלים בין 92 ל-270 ק"ג, ואורך החיים של דוב זה הוא מקסימום 30 שנה. 

דובי קינמון הם מטפסים מעולה, רצים טובים ושחיינים חזקים. הם לרוב ליליים, אם כי לפעמים הם פעילים בשעות היום. לעיתים קרובות הצבעים משתנים במשפחה, כך שלנקבה אחת יהיו גורים בכל שלושת הצבעים שחור, חום וחום-אדמדם.

תרדמת חורף
----------

הדובים ישנים בדרך כלל במהלך חודשי החורף, מסוף אוקטובר או נובמבר עד מרץ או אפריל, בהתאם לתנאי האקלים. 

דוב הקינמון בפארק הלאומי ילוסטון

קישורים חיצוניים
----------------

ויקישיתוף מדיה וקבצים בנושא **דוב הקינמון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |
**Watchdog** הוא טיימר חומרה שמשולב במעגלים אלקטרוניים, ונועד לאושש מערכת במקרה שהתוכנה נתקעת בלולאה אינסופית בגלל באג. כשהטיימר פוקע הוא לרוב מאתחל חומרתית את המערכת.

דרך פעולה
---------

בפעולה תקינה המערכת מאתחלת טיימר פנימי יורד שכאשר הוא מגיע לאפס מתריע או מטפל בתקלה, בדרך כלל על ידי אתחול כלל המערכות. כל עוד המערכת בה נמצא ה-Watchdog תקינה, היא אמורה לאתחל את השעון לערך ההתחלתי שלו כל כמה זמן כדי למנוע את אתחול המערכות, פעולה זו מכונה לעיתים האכלה של ה-Watchdog ולעיתים בעיטה ב-Watchdog.

Watchdog תוכנתי
---------------

ניתן לממש Watchdog גם בתוכנה על ידי יצירת תהליכון שמתעורר כל כמה זמן ובודק שהוא 'אותחל' מאז הפעם הקודמת שהוא נקרא.

מימושים
-------

### לינוקס

בלינוקס קיימת אפשרות להריץ תהליכון ברקע, שבודק את תקינות המערכת כגון זמינות של משאבים ועומס העבודה של המעבד, על מנת למנוע קיפאון והרעבה, וכל פעם שהוא מופעל הוא מאתחל את ה-Watchdog, שיכול להיות חומרתי או תוכנתי.

קישורים חיצוניים
----------------

Introduction to Watchdog Timers בלוג באתר embedded.com

הערות שוליים
------------

1. ↑  WatchDog timer באתר mbed
2. ↑  a software watchdog deamon באתר die.net
**מאניוס אקיליוס גלבריו** (בלטינית: **Manius Acilius Glabrio**; המאה ה-2 לפנה"ס) היה מגיסטראט רומאי אשר שימש כקונסול בשנת 191 לפנה"ס.

ביוגרפיה
--------

הוא נזכר לראשונה כטריבון הפלבס בשנת 201 לפנה"ס, וכמי שהתנגד לקונסול של אותה שנה גנאיוס קורנליוס לנטולוס, אשר ביקש לשלול מסקיפיו אפריקנוס את הפיקוד על הכוחות הרומאיים בצפון אפריקה. בשנה שלאחר מכן הוא מונה לאחראי על המשחקים המקודשים (decemvir sacrorum). הוא היה פראיטור במהלך שנת 197 לפנה"ס, ובמסגרת תפקידו זה בנה פסלים בדמותם של קרס, ליבר וליברה. כמו כן אותה שנה הוא דיכא באכזריות, בראש לגיון שלם, התקוממות של עבדים שפרצה באטרוריה, והורה לצלוב את מנהיגי המרד.

הוא התמודד על משרת הקונסול בשנת 193 לפנה"ס, אולם נכשל. הוא השיג את המשרה בסופו של דבר בשנת 191 לפנה"ס, יחד עם פובליוס קורנליוס סקיפיו נאסיקה. אותה שנה הכריזה רומא מלחמה על אנטיוכוס השלישי מלך הממלכה הסלאוקית. מלחמה זו זכתה לכינוי "מלחמת אנטיוכוס". אנטיוכוס פלש ליוון, ובתגובה נשלח אקיליוס לשם עם 10,000 רגליים, 2,000 פרשים ו-15 פילים. הוא נחת באפולוניה וקבע את מפקדתו בלאריסה שבתסליה. מסע המלחמה של אקיליוס הגיע לשיאו בקרב תרמופילאי, אשר בסופו הובס אנטיוכוס ונאלץ לסגת מיוון.

לאחר הניצחון בתרמופילאי, פנה אקיליוס לטהר את יוון מהכוחות הפרו-סלאוקיים האחרונים. הוא תקף את הליגה האיטולית, והטיל מצור על הירקליאה. כיבוש העיר גרם לאיטולים לבקש הפסקת אש בת עשרה ימים, שבמהלכם הבהיר נציגו של אקיליוס לאיטולים את תנאי הכניעה. כאשר האיטולים שיגרו שליח שהודיע שהם מוכנים לקבל את התנאים ו"להימסר אל אמון הרומאים", הפתיע אותו אקיליוס בדרישה חדשה: למסור לידיהם את מנהיגיהם של בני בריתם. הנציג האיטולי מחה נמרצות כנגד הדרישה, שנתפסה בעיניו כהפרה של "מוסר היוונים". אקיליוס הסכים להאריך את שביתת הנשק בעוד עשרה ימים, וכשהאיטולים סירבו לתנאים, פתח במצור על נאופקטוס. עם זאת, בעצתו של טיטוס קווינקטיוס פלמינינוס, הסכים להניח את המצור ולקבל את כניעתם המחודשת של האיטולים. עם סוף השנה הוא הוחלף בלוקיוס קורנליוס סקיפיו אסייתיקוס.

בשנת 189 לפנה"ס הוא הציג את מועמדותו למשרת הקנסור. היו לו סיכויים רבים לזכות בתפקיד, אולם דווקא בשל כך החל נגדו גל של השמצות. הוא הואשם בין היתר שגנב חלק מהשלל שלקח במלחמה. בשל כך, הוא פרש בסופו של דבר ולא ניגש לבחירות. מכאן ואילך לא ידוע עליו דבר.

הערות שוליים
------------

1. ↑  טיטוס ליוויוס, ספר שלושים, 40.
2. ↑  Smith, **Dictionary of Greek and Roman Biography and Mythology**, "M'. Acilius Glabrio", 1873
3. ↑  טיטוס ליוויוס, ספר שלושים ושלושה, 25.
4. ↑  טיטוס ליוויוס, ספר שלושים ושלושה, 36.
5. ↑  טיטוס ליוויוס, ספר שלושים וחמישה, 10.
6. ↑  טיטוס ליוויוס, ספר שלושים ושישה, 1.
7. ↑  דוד גולן, "**תולדות העולם ההלניסטי**", הוצאת ספרים ע"ש י"ל מאגנס, תשמ"ג (מהדורה ראשונה) תשמ"ז (מהדורה שנייה). עמ' 506.
8. ↑  דוד גולן, "**תולדות העולם ההלניסטי**", הוצאת ספרים ע"ש י"ל מאגנס, תשמ"ג (מהדורה ראשונה) תשמ"ז (מהדורה שנייה). עמ' 506-508.
9. ↑  דוד גולן, "**תולדות העולם ההלניסטי**", הוצאת ספרים ע"ש י"ל מאגנס, תשמ"ג (מהדורה ראשונה) תשמ"ז (מהדורה שנייה). עמ' 508.
10. ↑  טיטוס ליוויוס, ספר שלושים ושבעה, 57.
**דוב רוסיקוס**, המכונה גם **דוב מערות פליסטוקני קטן** (שם מדעי: *Ursus rossicus*), הוא מין נכחד של טורף ממשפחת הדוביים, אשר חי בצפון אירואסיה וסיביר לאורך הפליסטוקן שלפני 250,000 עד 27,000 שנה מזמננו.

המאובנים של הדוב התגלו בהרי אלטאי, שם התגלתה לסת תחתונה שבורה ושרידי גולגולת התגלו במחוז טומסק שברוסיה. הוא תואר למדע ב-1930.

לדוב זה הייתה גולגולת רחבה מאוד עם מבנה כיפתי ומצח בולט. היו לו גפיים ארוכות, שוקיים רחבות וכפות גדולות שאיזנו אותו, מה שעזר לו לרוץ היטב. במבנה חייו דמה מעט לזה של דוב חום מודרני אך היה נמוך יותר ועדיין היה כבד מהם בהרבה, כשייתכן שהגיע למשקל של 650 ק"ג.

הדוב היה אוכל כל אך ניזון בעיקר מפקעות ועשבים, דבר שמסתבר מבדיקה של מבנה השיניים המאובנות שלו.

קישורים חיצוניים
----------------

ויקישיתוף מדיה וקבצים בנושא **דוב רוסיקוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* NCBI
 |

הערות שוליים
------------

1. ↑  Baryshnikov, G.; Foronova, I. (2001). "Pleistocene small cave bear (Ursus rossicus) from the South Siberia, Russia" (PDF). Cadernos Lab. Xeolóxico de Laxe. 26: 373–398.
2. ↑  Pinto Llona, A. C. Andrews, P. & Etxeberrı´a, P. 2005: Taphonomy and Palaeoecology of Cave Bears from the Quaternary of Cantabrian Spain. Fondacio´n de Asturias/Du Pont Ibe´rica/The Natural History Museum, Grafinsa, Oviedo
**אמיליה בנדטי** (באיטלקית: **Emilia Benedetti**‏; 30 במאי 1902 – ?) הייתה עוזרת לאם המנזר של "האחיות של גבירתנו מציון", אשר פעלה למען יהודים נרדפים בתקופת מלחמת העולם השנייה והחביאה רבים מהם במנזר.

פעילות בתקופת השואה להצלת יהודים
--------------------------------

ברומא, במנזר של ''האחיות של גבירתנו מציון'' (The Sisters of Our Lady of Sion), ברחוב גריבלדי ניתן מקלט ליהודים נרדפים רבים. האם מריה אגוסטינה, שנקראה בעבר וירג'יניה בדטי, ילידת קונסטנטינופול, ממוצא צרפתי, הייתה אם המנזרה ממאי 1942 ועד אוקטובר 1945. באותה תקופה מריה אגנז, שנקראה בעבר אמיליה בנדטי, ילידת רומא, הייתה עוזרת למריה בניהול יחסי החוץ של המנזר. שתיהן פעלו למען היהודים הנרדפים שנמצאו בסכנה גדולה.

במנזר מצאו מקלט יותר ממאה איש. חלקם זרים והשאר יהודי איטליה, אשר נשארו שם עד לשחרור רומא ב-4 ביוני 1944. בין היהודים שהתחבאו במנזר היה פרוצ'יו סונינו, מגנואה, אשר הסתתר שם בין תאריכים 15 באפריל 1944 למאי 1944. בעדותו, הוא נזכר שבמסתור היו גם עריקים מהצבא האיטלקי, קצינים וחיילים, וגם פרטיזנים, אנטי-פשיסטים ופליטים אחרים מהשטחים האיטלקים לשעבר באפריקה. משפחתו של רוברטו מודיליאני מצאה מקלט במנזר כבר באוקטובר 1943. המשפחה כללה את רוברטו, אמו ולנטינה, סבתו ג'ודיטה טליאקוצו, ודודתו אמה אסקארלי. כעבור כמה חודשים, בינואר 1944, הצטרף למשפחה במנזר גם אחיו של רוברטו, אדוארדו. לפני כן הוא הסתתר בכפר דרומית לרומא.

כמה ימים לפני השחרור הגיעו האס.אס. לבדוק את המנזר, אך האם מריה אגנז הצליחה למנוע את ביצוע החיפוש. המנזר היה צפוף מאוד, אך האחיות חילקו את האוכל הדל שלהן עם כל אלו שהתחבאו במקום. אם מישהו היה מצלצל בפעמון השער, הן משכו בפעמון מיוחד כאזהרה לכולם להסתתר ולשתוק.

הכרה והנצחה
-----------

ב-19 במאי 1998 הכיר יד ושם באמיליה בנדטי כחסידות אומות העולם.  הטקס נערך ברומא ושמה נחקק בקיר הכבוד בגן חסידי אומות העולם ביד ושם בירושלים.

הערות שוליים
------------

1. ↑  תיק מס' 7768, ארכיון יד ושם.
2. 1 2  The Righteous Among the Nations Database, Benedetti Emilia, Yad Vashem
3. ↑  מכתב מיד ושם לאמיליה בנדטי ,עמ' 12,תיק מס' 7768, ארכיון יד ושם.
שעון עצר אנלוגי מכני טיפוסי
**שעון עצר** (**סטופר**) הוא שעון הנועד למדוד זמן שחלף מרגע הפעלתו עד לעצירתו. שעון מסוג זה משמש למדידת פרקי זמן בדיוק גדול יותר ובפשטות רבה יותר. בשונה משעון רגיל, שבו נמדד זמן יחסית לשעה מסוימת, בשעון עצר נקודת הייחוס היא אפס. שעוני עצר משמשים לרוב בתחרויות ספורט ובניסויים במעבדות.

מדידת הזמן בשעוני עצר נשלטת על פי רוב על ידי שני כפתורים: לחיצה אחת על כפתור אחד מפעילה את השעון ולחיצה שנייה על אותו כפתור עוצרת אותו, תוך השארת התוצאה מוצגת. לחיצה על הכפתור השני מאפסת את השעון. הכפתור השני משמש לעיתים למדידת זמן הקפה או זמני מתחרים שונים. כאשר כפתור זה נלחץ בעת שהשעון פועל, תצוגת השעון עומדת במקומה, כך שניתן לקרוא את התוצאה, אך מנגנוני השעון ממשיכים לפעול על מנת להמשיך ולמדוד את הזמן הכולל שעבר.

שעוני עצר מכניים פועלים מכוח קפיץ ראשי, אשר צריך להיות מכוון מעת לעת על ידי סיבוב החוגה בחלקו העליון של השעון. שעוני עצר דיגיטליים פועלים מכוח מתנד גבישי, ולכן הם מדויקים יותר משעונים מכניים. כיוון ששעונים דיגיטליים מכילים מעגל משולב, הם כוללים גם על פי רוב את היום והשעה של המדידה. לשעוני עצר מסוימים ישנם חיישנים, המאפשרים מדידת זמן בתגובה לאות חיצוני, דבר שגורם לניכוי זמן התגובה של מפעיל השעון, ובאופן כללי גורם למדידה להיות מדויקת יותר.

שעון העצר הדיגיטלי הראשון שנעשה בו שימוש רשמי בספורט היה Digitimer, שפותח על ידי חברת קוקס מערכות אלקטרוניות מסולט לייק סיטי שביוטה, ארצות הברית. שעון זה סיפק דיוק של אלפית שנייה, והשימוש הראשון בו היה במרוצי סקי. בשלב מאוחר יותר הוא גם שימש באוניברסיאדה במוסקבה, ב-NCAA ובמבחנים למשחקים האולימפיים.

פונקציית שעון עצר מותקנת לעיתים גם במכשירים אחרים, כגון שעון יד, טלפון סלולרי ונגן מדיה נייד.

ראו גם
------

* קוצב זמן

קישורים חיצוניים
----------------

ויקישיתוף מדיה וקבצים בנושא **שעון עצר** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4527696-1
* NARA: 10675222

 |
סוסון ים צהוב
Trachyrhamphus bicoarctatus
**אַבּוּבוֹנִיִּים** (שם מדעי: Syngnathidae) הם המשפחה הגדולה ביותר בסדרת האבובונאים, הכוללת יותר מ-50 סוגים ומעל 300 מינים שונים של אבובים ושל סוסוני ים ודומיהם. הגוף מוארך ודק. הוא מכוסה מגנים גרמיים. הפה צינורי וחסר שיניים. סנפירי הגחון חסרים צמיד, סנפירי החזה וסנפירי הזנב חסרים במינים רבים. הזימים בצורת ציציות, פתחי הזימים קטנים. האבובניים חיים בין אצות ואבנים והם ניזונים מבעלי חיים זעירים. הנקבה מטילה ביצים מועטות והזכר מקבלן לתוך כיס קבוע, או זמני. בזמן הדגירה סופגות הביצים חומרי מזון מגופו. בארץ ישנם 17 סוגים שונים ממשפחת האבובניים.

מאפיינים
--------

מאפייניהם העיקריים הוא שלכולם חסרים סנפירים עליונים ותחתונים, יש להם חדק ארוך ללא שיניים וכן שריון קוצני על גופם המוארך. באופן כללי הם מזכירים צלופחים קטנים בעלי חדק ארוך ועיניים הנעות בנפרד.

כל המינים חיים בימים טרופיים רדודים שונים בכל האוקיינוסים והימים, כולל במפרץ אילת ובים התיכון, בעיקר בשוניות אלמוגים ובאזורים בהם צומחים אצות ירוקות. מספר מינים חיים גם באוקיינוס על אצות הסרגסו.

בני המשפחה נעים לאט מאוד ומעדיפים להיצמד לצמחי מים שיסוו אותם. עם זאת, כשמתקרב לעברם טרף כמו חסילון, רכיכה או דגיג קטן הם פוערים את פיהם המוארך, ובתוך פחות משנייה בולעים אותו על ידי שאיבה מיוחדת.

מיון
----

המשפחה כוללת שתי תת-משפחות:

* אבוביים (Syngnathinae), שמזכירים נחשי ים וזוחלים בין השוניות ומכילים מעל 50 סוגים
* סוסוני ים (Hippocampinae), שמזדקפים וראשיהם בעלי מכסה זימים גדול המשווה לפניהם צורת סוס, ובה 5 סוגים שהבולט בהם הוא סוסון ים.

קישורים חיצוניים
----------------

ויקישיתוף מדיה וקבצים בנושא **אבובוניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

* אבובוניים באתר הRyan Photographic
* אבוביים בLiveAquaria
* מיני סוסוני ים באתר Starfish Photos

הערות שוליים
------------

1. ↑  מילון בעלי חיים: דגי הגרם (תשע"ב), 2012, באתר האקדמיה ללשון העברית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555934605171
* BnF: cb123214628 (data)
* LCCN: sh85131634

 |
**תומאס מ. קאנטרימן** (באנגלית: **Thomas M. Countryman**) הוא דיפלומט אמריקאי אשר שימש כעוזר מזכיר המדינה לביטחון בינלאומי ולמניעת תפוצה גרעינית ותת מזכיר המדינה לענייני ביטחון בינלאומי.

ביוגרפיה
--------

**תומאס מ. קאנטרימן** נולד ב-1957 בארצות הברית. הוא למד באוניברסיטת וושינגטון בסנט לואיס ובבית הספר לממשל על שם ג'ון קנדי.

הוא הצטרף למחלקת המדינה של ארצות הברית ב-1982. בין השנים 1983 עד 1985 הוא הוצב בשגרירות ארצות הברית בבלגרד. בשנים 1985 עד 1988 הוא עבד במחלקה לענייני מזרח אירופה ויוגוסלביה. בין השנים 1988 עד 1990 הוא למד את השפה והתרבות הערבית בארצות הברית ותוניסיה. בעת מלחמת המפרץ הוא עבר לשגרירות האמריקאית בקהיר. בין השנים 1991 עד 1993 הוא היה אחראי לדווח על עניינים פוליטיים, ביטחוניים ודתיים במצרים

ב-1993 עד 1994, הוא עבד במשרד ללוחמה בטרור. בין השנים 1994 עד 1997 הוא שימש כיועץ מיוחד לשגרירת ארצות הברית באומות המאוחדות מדליין אולברייט לענייני המזרח התיכון והיה איש הקשר האמריקני עם "UNSCOM". בשנים 1999 עד 2000 כיהן כמנהל המשרד לענייני דרום מרכז אירופה במחלקת המדינה. בשנים 2001 עד 2005 הוא הוצב בשגרירות ארצות הברית ברומא. בשנים 2005 עד 2008 הוא כיהן כסגן ראש משלחת ארצות הברית בשגרירותה באתונה. בשנים 2008 עד 2009 הוא שימש כיועץ למדיניות חוץ לגנרל ג'יימס טי. קונוואי, מפקד חיל הנחתים של ארצות הברית. בשנים 2009 עד 2010 כיהן כסגן מזכיר המדינה לעניינים פוליטיים צבאיים, ובשנים 2010 עד 2011 כסגן עוזר מזכיר המדינה לענייני אירופה ואחראי לענייני הבלקן.

בשנת 2011, נשיא ארצות הברית ברק אובמה מינה אותו להיות עוזר מזכיר המדינה לענייני ביטחון בינלאומי ולמניעת הפצת נשק גרעיני, ולאחר אישור הסנאט הוא הושבע לתפקיד עוזר מזכיר ב-27 בספטמבר באותה השנה.
ב-27 בינואר 2017, כאשר היה בדרכו לכנס בנושא בקרת נשק, פיטר אותו נשיא ארצות הברית דונלד טראמפ מתפקידו.

קישורים חיצוניים
----------------

ויקישיתוף מדיה וקבצים בנושא **תומאס קאנטרימן** בוויקישיתוף
* Farewell Remarks

הערות שוליים
------------

1. 1 2 3 4 5 6 7 8 9 10 11 12 13 14 15  Archived official State Department biography. Accessed January 27, 2017 at Internet Archive.
2. ↑
3. ↑

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"תומאס קאנטרימן"**.
**אבו קיר** (בערבית: **ابو قير**; בקופטית: **ⲁⲡⲁⲕⲩⲣⲓ** - **אפקירי**) היא עיירה בחוף הים התיכון של מצרים, ליד הריסות קנופוס העתיקה ו-23 קילומטרים צפונית מזרחית לאלכסנדריה. העיר ממוקמת בחצי האי אבו קיר, כשבמזרח מפרץ אבו קיר.

השם
---

שמה הנוכחי של העיר הוא המילה הערבית עבור "האב סיירוס", אחד מצמד אנוסים נוצרים מהמאה הרביעית. השם הוקדש לעיר על ידי הכנסייה הקופטית של אלכסנדריה.

היסטוריה
--------

ליד הכפר שרידים רבים של מבנים עתיקים, מצריים, יוונים ורומיים. כ-3 קילומטרים דרומית מזרחית לכפר נמצאות הריסות קאנופוס. קצת יותר מזרחה, נמצא נהר הנילוס.

מזרחה לעיר, נמצאת מפרץ אבו קיר, שם ב-1 באוגוסט 1798 נלחם הוריישו נלסון בקרב על הנילוס, המכונה לעיתים כיום "קרב הנילוס". לאחר מלחמה זאת, חלה מלחמה נוספת הידועה כיום כ-"מלחמת אבו קיר" בה נפוליאון בונפרטה ניצח את צבא האימפריה העות'מאנית של מוסטפא פאשה באבו קיר. לאחר מלחמה זאת, ב-8 במרץ 1801, חל קרב אלכסנדריה, יחידות מהצבא הבריטי בפיקודו של סר ראלף אברקרומבי נחתו מהמשלוחים שלהן ליד העיירה, והתמודדו עם התנגדות מאומצת של כוחותיו הצרפתים של הגנרל לואיס פריאנט שהשתרשו על מפרץ אבו קיר. הקרב נמשך במורד חצי האי לכיוון אלכסנדריה ולא הסתיים עד 22 במרץ.

העיירה מכילה טירה אשר שימשה ככלא ממלכתי על ידי מוחמד עלי, שליט מצרים בתחילת המאה ה-19. הכלא היה ידוע בשם לימאן אבו קיר.

בשנת 2000, צוות ארכאולוגי איטלקי גילה שרידי קצינים בריטים, מלחים, נחתים, נשים וילדים באי נלסון, השוכן במפרץ.

ראו גם
------

* אגם מריוט

קישורים חיצוניים
----------------

ויקישיתוף מדיה וקבצים בנושא **אבו קיר** בוויקישיתוף

הערות שוליים
------------

1. ↑  מאמר של אנציקלופדיה בריטניקה מ-1911 (גריפיץ')
2. 1 2  Byron Farwell, **The Encyclopedia of Nineteenth-century Land Warfare: An Illustrated World View**, W.W. Norton: Byron Farwell, 2001
3. ↑  מאמר של אנציקלופדיה בריטניקה מ-1911 (צ'יסולם)
4. ↑  Anthony Hirst, M. S. Silk, Michael Silk, **Alexandria, Real and Imagined**, Ashgate: Anthony Hirst, M. S. Silk, Michael Silk, 2004
5. 1 2  BBC - History - British History in depth: Women in Nelson's Navy, www.bbc.co.uk (ב־British English)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15096548j (data)
* GND: 4574623-0
* LCCN: no2015104698
* VIAF: 204145911260627062567
* WorldCat (עם VIAF): 204145911260627062567

 |
תרשים א.ק.ג. המציג תסמונת וולאנס
**תסמונת וולאנס** (באנגלית: **Wellens' syndrome**) היא כינוי לתבנית מסוימת בא.ק.ג. המעידה על היצרות משמעותית בעורק הקורונארי המכונה "left anterior descending" (הידוע גם כ-LAD), בחולה עם הסתמנות קלינית של אנגינה לא יציבה. במקור בנויה התסמונת משתי תבניות נפרדות בא.ק.ג. (A ו-B), אך כיום נחשבות שתי התבניות כהתפתחות אחת של השנייה. במהלך התסמונת יופיעו בתחילה גלי T ביפאזיים בלידי החזה הקדמיים, כאשר בהמשך ישתנו גלי ה-T ויעשו הפוכים, סימטריים ובדרך כלל עמוקים (מעל שני מילימטרים).

התסמונת תוארה לראשונה במחקרו של היי וולאנס בשנת 1982 שבוצע על תת-קבוצה של חולים עם הסתמנות של אנגינה בלתי יציבה. במחקרו המקורי הופיעה התסמונת בכ-18 אחוזים מן החולים.

נוכחות של תבנית המתאימה לתסמונת וולאנס בא.ק.ג. טומנת בחובה ערך אבחנתי ופרוגנוסטי משמעותיים. בקבוצת המחקר המקורית של וולאנס כ-75 אחוזים מהחולים לקו באוטם בקיר הקדמי של שריר הלב כתוצאה מהחסימה. 69 אחוזים מהחולים שסבלו מחסימה משמעותית (70 אחוז חסימה או יותר) הציגו את השינויים בא.ק.ג. ואילו ב-89 אחוזים מהחולים שהציגו את התסמונת בא.ק.ג. נמצאה חסימה משמעותית.

במקרים נדירים מקושרת תסמונת וולאנס בא.ק.ג. גם להסתמנות קלינית של תסמונת הלב השבור.

קריטריונים
----------

* גלי T שליליים, עמוקים וסימטריים (מעל שני מ"מ) בלידי החזה הקדמיים
* ללא עליית מקטע ST או עם עלייה מינורית של פחות מ-1 מ"מ
* ללא גלי Q בלידי החזה
* ללא עליית מרקרים קרדיאליים או עם עלייה קלה בלבד
* תרשים הא.ק.ג. מופיע שלא בזמן כאבים

ראו גם
------

* תעוקת לב
* תעוקת לב על שם פרינצמטאל

קישורים חיצוניים
----------------

ויקישיתוף מדיה וקבצים בנושא **תסמונת וולאנס** בוויקישיתוף

הערות שוליים
------------

1. ↑  Tandy, TK; Bottomy DP; Lewis JG (במרץ 1999). "Wellens' syndrome". *Annals of Emergency Medicine*. **33** (3): 347–351. doi:10.1016/S0196-0644(99)70373-2. PMID 10036351. `{{cite journal}}`:  (עזרה)
2. ↑  de Zwaan, C; Bär FW; Wellens HJJ (באפריל 1982). "Characteristic electrocardiographic pattern indicating a critical stenosis high in left anterior descending coronary artery in patients admitted because of impending myocardial infarction". *American Heart Journal*. **103** (4): 730–736. doi:10.1016/0002-8703(82)90480-X. PMID 6121481. `{{cite journal}}`:  (עזרה)
3. ↑  Haines, DE; Raabe DS; Gundel WD; Wackers FJ (ביולי 1983). "Anatomic and prognostic significance of new T-wave inversion in unstable angina". *American Journal of Cardiology*. **52** (1): 14–18. doi:10.1016/0002-9149(83)90061-9. PMID 6602539. `{{cite journal}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"תסמונת וולאנס"**.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**הדוויג מסקסוניה** (בגרמנית: **Hadwig von Sachsen**‏; 910–965) השתייכה לשושלת האוטונית והייתה אשתו של איג הגדול. עם מות בעלה בשנת 956, היא שימשה כעוצרת בתקופת קטנותו של בנם איג קאפה, מלך צרפת, מייסד בית קאפה.

ביוגרפיה
--------

הדוויג הייתה בתו הצעירה של הדוכס הסקסוני היינריך צייד העופות, אשר נבחר למלך פרנקיה המזרחית בשנת 919, ואשתו השנייה מטילדה מרינגלהיים.  אחיה היו אוטו הראשון, שהחליף את אביו כמלך והוכתר כקיסר האימפריה הרומית הקדושה בשנת 962; היינריך הראשון, דוכס בוואריה; גרברגה מסקסוניה (אנ'), שהתחתנה עם לואי הרביעי, מלך צרפת בשנת 939; והארכיבישוף ברונו מקלן.

לאחר שאחיה אוטו הראשון עלה לשלטון בשנת 936, הוסדרו ברית ונישואין עם הדוכס הפרנקי המערבי איג הגדול, שביקש תמיכה במאבקיו עם המלך לואי הרביעי. הדוויג הייתה אשתו השלישית של איג. הם התחתנו ככל הנראה במאי 937. 

כשבעלה של הדוויג נפטר בשנת 956, בנה איג קאפה עדיין היה קטין. איג אמנם ירש את אחוזות אביו, אך מלכתחילה הוא לא שלט באופן עצמאי.  יחד עם אחיה, הארכיבישוף ברונו, שימשה הדוויג כיורשת העצר ומנהלת נחלות הרוברטים עד שבנה הגיע לבגרותו. ברונו גם החזיק באפוטרופסות על אחיינו לותר, מלך צרפת, בן אחותו גרברגה, והפך לאחד האצילים החזקים במערב צרפת. הדוויג תמכה באחיה בסכסוך עם רגינר השלישי, רוזן היינאו ושימשה כבוררת ביריבות בין בנה איג קאפה לבין המלך לותר.

הדוויג הוזכרה לאחרונה בשנת 958 על ידי הכותב הפרנקי המערבי פלודורד מריימס וייתכן שמתה זמן קצר לאחר מכן; שנת 965 כשנת מותה מאת זיגברט מגמבלוקס מוטל בספק.

משפחתה
------

להדוויג נולדו חמישה ילדים מבעלה איג הגדול:

* ביאטריס מצרפת  התחתנה עם פרידריך הראשון, דוכס לורן עילית.
* איג קאפה, מלך צרפת (בערך 941–996), שהוכתר כמלך צרפת בשנת 987.
* אמה מפריז (943–968), התחתנה עם רישאר הראשון, דוכס נורמנדיה בשנת 960.
* אוטו, דוכס בורגונדי (945–965)
* אנרי הראשון, דוכס בורגונדי (946–1002)

קישורים חיצוניים
----------------

ויקישיתוף מדיה וקבצים בנושא **הדוויג מסקסוניה** בוויקישיתוף

הערות שוליים
------------

1. 1 2 3  Bernhardt 1993, p. Table 1.
2. ↑  Riché 1993, p. 264.
3. ↑  Wickham 2009, p. 450.
4. ↑  Van Houts 2000, p. 184.
5. 1 2  Rosenwein 2009, p. 202.

|  |  |
| --- | --- |
| בקרת זהויות עריכת הנתון בוויקינתונים | 
* GND: 138741182
* VIAF: 90997200
* WorldCat (עם VIAF): 90997200

 |
**בובאיסר סאיטייב** (ברוסית: **Бувайса́р Хами́дович Сайти́ев**; ‏11 במרץ 1975) היה מתאבק רוסי ממוצא צ'צ'ני. אלוף אולימפי 3 פעמים, בעל 6 מדליות זהב באליפויות העולם.

בובאיסר סאיטייב נולד בעיר חסוויורט (דגסטן). הוא התחיל להתאמן בהיאבקות בגיל שש. בשנת 1988 אביו נהרג בתאונת דרכים ואימו טיפלה בשישה ילדיה לבדה. בשנת 1990 הספורטאי הצעיר עבר לפנימייה ספורטיבית בעיר נובוקוזנצק ובשנת 1990 עבר לנובוסיבירסק.

בשנת 1995 סאיטייב לראשונה ניצח באליפות העולם ובהמשך ניצח באליפות העולם עוד חמש פעמים.

בשנת 1996 סאיטייב השתתף לראשונה במשחקים אולימפיים וזכה במדליית זהב. בתקופה 1995-2000 הוא לא הפסיד באף קרב בתחרות רשמית.

בשנים 1996, 1997, 1998, 2003 ו-2005 הוא קיבל תואר מתאבק הטוב בעולם מטעם איגוד להיאבקות.

בשנת 2009 סאיטייב הודיע על כך שהוא עוזב את התחרויות.

סאיטייב בעל דרגת תת-קולונל בצבא רוסיה וממשיך בפעילות ציבורית באיגוד ההיאבקות הרוסית.

אחיו אדם סאייטיב זכה בזהב אולימפי בשנת 2000.

השתתפות במשחקים אולימפיים
-------------------------

בגיל 21 סאיטייב נשלח למשחקי אטלנטה 1996. הוא ניצח בכול הקרבות וזכה במדליית זהב. בכך הוא היה האלוף האולימפי בהיאבקות הצעיר ביותר וגם הצ'צ'ני הראשון שזכה במדליית זהב אולימפית.

בשנת 2000 סאיטייב נשלח לאולימפיאדה בפעם השנייה. הוא הגיע למשחקים פצוע והפסיד בקרב השני.

בשנים 2004 ו-2008 סאיטייב זכה במדליית זהב אולימפית.

קישורים חיצוניים
----------------

ויקישיתוף מדיה וקבצים בנושא **בובאיסר סאיטייב** בוויקישיתוף

* בובאיסר סאיטייב, באתר olympedia.org
* בובאיסר סאיטייב, באתר United World Wrestling